Cuando diba a la escuela de neñu, el mio hermanu taba siempre un cursu por delantre del míu y la mio hermana, dos más abaxo. Prestábame de dalguna manera tener una representación tan amplia nel conxuntu de cursos. Quiciabes por eso, y porque nos paecíemos daqué, yera fácil que la xente nos conociera. Más duna vegada tienme saludao xente desconocío pela cai pensando que yera mio hermanu. Una de les coses que se sabíen de nosotros yera que celebrábemos los cumpleaños en casa. La mayoría de la xente  facíalo en chigres, restaurantes de comida rápido o llocales infantiles, opciones que tamién teníen les sos ventaxes, sobre manera pa los padres.